Τομρίς Ιντζέρ

Η **Τομρίς Ιντζέρ** (*Tomris İncer*), ήταν Τούρκισσα ηθοποιός.

## Βιογραφία
Η Τομρίς Ιντζέρ γεννήθηκε στη Βουλγαρία στις 16 Μαρτίου 1948. Έκανε τα πρώτα της βήματα ως ηθοποιός το 1974 στο Δημοτικό Θέατρο Κωνσταντινούπολης. Έχει παίξει σε περισσότερες από 18 ταινίες και σειρές. Το 1995, έλαβε το Βραβείο Καλύτερης Ηθοποιού για την ταινία "Οι Τεμπέληδες" στα 9α Βραβεία *Χρυσό Κουκούλι* στα Άδανα. Το 2003, κέρδισε το βραβείο καλύτερης δευτερεύοντα ηθοποιού για την ταινία "Λάσπη" στο 15ο Φεστιβάλ Ταινιών της Αττάλειας. Η Ιντζέρ απεβίωσε μετά από πολύμηνη μάχη με τον καρκίνo.

## Κατάλογος θεατρικών παραστάσεων
* Επικίνδυνες Σχέσεις
* Ο Υποκόμης είναι κομμένος στα δύο
* Μια θέση στο κέντρο του Κόσμου σου
* Ξύλινο Κουτάλι
* Λέονς και Λένα
* Παλιατζίδικο
* Αθάνατη Ιστορία
* Πολύ μακριά
* Μήδεια
* Ριχάρδος ο 3ος
* Άνοιξε τη Πόρτα
* Δάσκαλος-Σκιά
* Απομάκρυνση 6 Βαθμών 
* Τα σκουπίδια του Μικάντο

## Κατάλογος Ταινιών
* Μάστορας *(Usta)* (2008) - Γκιουλσούμ
* Τραμ *(Tramvay)* (2006) - Μαντάμ Ελένη
* Επτά αμαρτήματα, επτά λόφοι, μία μητρόπολη *(Yedi Günah, Yedi Tepe, Bir Metropol)* (2005)
* Η καρδιά μου δεν είναι περίπτερο *(Gönlümdeki Köşk Olmasa)* (2002)
* Συνάντηση *(Karşılaşma)* - Μία γυναίκα άρρωστη (2002)
* Λάσπη *(Çamur)* - Ογιά (2002)
* Και αυτός με αγαπάει *(Ο da Beni Seviyor)* - Αρπίν (2001)
* Παίξε μου το "Old and Wise" *(Bana ‘Old and Wise’ı Çal)* - Μαμά (1998)
* Έρωτας υπό πολιορκία *(Kuşatma Altında Aşk)* (1997)
* Οι Τεμπέληδες *(Aylaklar)* (1994)
* Κόσμος Ανάποδα *(Tersine Dünya)* (1993)
* Κρυφό Πρόσωπο *(Gizli Yüz)* (1990) - Οικοδέσποινα 
* Σαββατιάτικα *(Cumartesi Cumartesi)* (1984)
* Βασανιστήριο *(Azap)* (1973) - Νοσοκόμα

## Κατάλογος Σειρών
* Racon (2015) - Νισά Κορχάν (4 επεισόδια)
* Να μην τελειώσει έτσι *(Böyle Bitmesin)* (2012-2014) - Χιουμεϊρά Ακαλέ (69 επεισόδια)
* Έρωτας και Τιμωρία *(Aşk ve Ceza)* (2010 - 2011) - Σαχνούρ Μπαλντάρ ♦ (62 επεισόδια)
* Χίλιες και Μία Νύχτες *(Binbir Gece)* (2006 - 2009) - Ναντιντέ Εβλιγιάογλου ♦ (90 επεισόδια)
* Στη Καρδιά της Πόλης *(Bir İstanbul Masalı)* (2003 - 2005) - Νεμπιλέ Αρχάν (71 επεισόδια)
* Παρωπίδες *(At Gözlüğü)* (1978)

♦ Έχουν προβληθεί στην Ελληνική τηλεόραση

## Προσωπική Ζωή
Η Τομρίς Ιντζέρ, στη προσωπική της ζωή είναι μια καλόκαρδη κυρία που ζει με την οικογένειά της στην Κωνσταντινούπολη. Καπνίζει αρειμανιώς και ενώ στις σειρές τσακώνεται με όλους, στη πραγματικότητα όλοι τη συμπαθούν. Στα διαλείμματα λέει ανέκδοτα και απομακρυσμένη, διαβάζει το σενάριο για να φρεσκάρει τη μνήμη της. Η Τομρίς Ιντζέρ, μετά από ένα χρόνο απουσίας από την τηλεόραση, με τελευταία εμφάνιση το Έρωτας και Τιμωρία, θα επανέλθει με τη σειρά *Arabulucu (Μεσολαβητής)*, στη κρατική τηλεόραση.

## Τομρίς Ιντζέρ και Ελλάδα
Στη χώρα μας, η Τομρίς Ιντζέρ έγινε γνωστή από τη σειρά Χίλιες και Μία Νύχτες, στο ρόλο της καλόκαρδης *Ναντιντέ Εβλιγιάογλου*. Ωστόσο, η πρώτη της εμφάνιση ήταν στη σειρά Στη Καρδιά της Πόλης στο ρόλο της πανούργας *Νεμπιλέ Αρχάν* στον Alpha TV. Η σειρά δεν πήγε καλά, η Τομρίς έπαιξε πολύ λίγο και έτσι ο κόσμος δεν θυμάται αυτή της τη συμμετοχή. Μετά τις Χίλιες και Μία Νύχτες του ΑΝΤ1, η Ιντζέρ επέστρεψε δυναμικά στο Mega Channel και στη σειρά Έρωτας και Τιμωρία στο ρόλο της κακιάς *Σαχνούρ Μπαλντάρ*. Η ηθοποιός ανέβασε τις μετοχές της από αυτή τη σειρά, αν και το κοινό την είχε λατρέψει ως τη γλυκιά γιαγιά *Ναντιντέ*.


Κατηγορία:Τούρκισσες ηθοποιοί